Anna Barrachina, actriu\tDestacats\nUfff... Doncs jo crec que hi ha hagut un pas gegant. Queda molt per fer, però jo crec que, lentament, les dones van fent passos gegants. De fa 23 anys a ara potser ens fa la impressió que no han canviat molt les coses, però jo crec que sí, que la dona ara té un paper molt important. Per exemple, ara hi ha més dones a la política, tot i que segueixen sent poques; ara les dones poden tenir fills i estar soles, sense necessitat de tenir parella... Per això no vam fer l’obra del T de Teatre, perquè la Carol López va pensar que les coses havien canviat.\nLa veritat és que aquesta versió és un pur entreteniment. No es pretén res més que entretenir, que la gent s’ho passi bé i rigui. Sí que es parla del que diríem “macho ibérico”, que està en fase d’extinció però que encara hi és... Però en fi, tampoc és un aprofundiment en el tema, sinó que es parla de l’home des de la sàtira, la ironia, però sobretot des de la comèdia i per entretenir, perquè la gent s’ho passi bé. Tot això embolcallat amb la música del Marc Parrot.\nJo sempre intento inspirar-me en gent concreta, en gent real, i després, dins del meu imaginari, em creo el meu personatge. Per a mi, actuar és com pintar un quadre, o cuinar: agafes diversos elements, colors o ingredients, agafant d’aquí i d’allà, i vas formant o cuinant a foc lent el teu personatge. Els meus homes són una barreja de molts: pares, germans, amics, inclús personatges del western, i agafo la seva manera de parlar, de caminar, de posar-se, per a fer de “macho”. I la veritat és que és interessant ficar-se en la pell dels homes... Ho dic en conya, però a l’espectacle dic que fer d’home és molt relaxant perquè no penses en res, no t’estresses gens (riu).\nÉs una cosa que no he entès mai. La rivalitat entre dones no m’entra ni a la sang. Hi ha dones així, amb molta rivalitat i competència, una manera de pensar que jo trobo molt masculina. Però crec que, si realment volem avançar, el que hem de fer és unir-nos i entendre’ns; això per a mi és bàsic, important. Jo sempre m’he sentit molt bé acompanyada de dones i parlant amb dones... però també he estat amb dones que són rivals i no les puc entendre. No em cap al cap aquesta mentalitat, crec que és molt antiga i que s’ha d’acabar perquè el que hem de fer realment és caminar totes juntes. De fet, el que pretén dir la coreografia que he comentat abans és “per favor, dones, unim-nos i que cada una faci el que de veritat tingui ganes de fer”, no perquè ho hagi marcat la societat, ni l’home, ni ningú. D’aquesta manera, serem lliures.\nJo crec que sí. Les noves generacions pugen molt fortes, ja t’ho dic. A nivell actoral, per exemple, els actors de Merlí estan preparadíssims, són molt treballadors. I en general veure la gent jove és un gust. Jo recordo fa un temps que deien “és que la gent jove no fa res, són uns ni-nis...”, i no és així. Jo el 28 de setembre (vaga estudiantil a favor del referèndum) vaig veure tots els estudiants a plaça Universitat i vaig flipar, hi ha una gent jove molt potent. Crec que els joves defensen molt la seva llibertat, trobo que són bastant actius en tots els aspectes. Amb el tema de gènere, també veig coses en la gent jove, com les cançons de reggaeton, que dius “hòstia, no”, però crec i vull pensar que és una minoria.\nMés en aquesta categoria: « Júlia Fernández i Nil Baró Ramon Prat i Ramon Busquets, membres de la colla elaboradora de la Ratafia de la Tieta Queralt »


Demà dimarts, 30 de gener, a les 18.00 hores, a la seu de CCOO de Catalunya\nDemà dimarts, 30 de gener, a les 18.00 hores, a l’Speakers’ Corner de l'Espai l’Assemblea, a la seu de CCOO de Catalunya a Barcelona (Via Laietana, 16, soterrani), tindrà lloc la presentació del llibre Els cristians i el moviment obrer. L’experiència catalana durant el franquisme, d’Emili Ferrando, historiador i membre del Grup de Recuperació de la Memòria Històrica de Benassal.\nAquest estudi explica l’experiència catalana de la repressió exercida pel règim franquista sobre militants obrers cristians, els seus mitjans de comunicació i les mateixes organitzacions apostòliques (HOAC, JOC i ACO), entre els anys cinquanta i principis dels setanta.\nA l’acte, organitzat conjuntament amb la Delegació de la Pastoral Obrera de Barcelona, intervindran Javier Pacheco, secretari general de CCOO de Catalunya; Mercè Solé, en representació de la Delegació de Pastoral Obrera, i Emili Ferrando, autor del llibre.\nDimarts, 30 de gener, de 2018


El CAP allarga l'horari excepcionalment per la sortida del Camell | Viu Molins de Rei\nEl CAP allarga l’horari excepcionalment per la sortida del Camell\nDavid Guerrero • 26/02/2012\nEl servei d’urgències del CAP La Granja estirarà el seu horari fins a les 12 de la nit els dies que surti el Camell o es facin esdeveniments festius que impliquin elements de foc. La resta de dies, el CAP continua tancant les seves portes a les 9 de la nit.\nEl CAP La Granja tanca a les 9 de la nit des de l'1 d'agost // David Guerrero\nL’Ajuntament i el departament de Salut han arribat a un acord per tal d’allargar l’horari del servei d’urgències del CAP quan es celebrin esdeveniments festius que impliquin elements de foc fora dels horaris d’obertura habitual del CAP. Així, els dies que surti el Camell, Molins de Rei no es quedarà sense urgències d’atenció primària com va succeir la última vegada.\nLa primera vegada que passarà serà aquest diumenge 26 de febrer. Degut a la celebració del corre-cuita del Camell i la posterior Cremada Reial del Carnestoltes, el CAP tindrà servei d’urgències fins a les 12 de la nit.\nAquesta decisió s’ha pres després de que a la Festa Major del passat mes de setembre un jove patís una ferida quan una espurna li va entrar a l’ull i no va poder ser atès, segons va explicar la plataforma Molins contra les retallades. Era la primera vegada que sortia el Camell amb el CAP tancat ja que des de l’1 d’agost el centre d’atenció primària va reduir l’horari en el marc de les retallades del Govern de CiU. El jove ferit va ser traslladat en ambulància al CUAP de Sant Vicenç dels Horts i un cop allà va ser derivat a l’hospital de Bellvitge però no hi havia ambulàncies disponibles per portar-lo, el que va convertir una simple atenció sanitària que no comportava res greu en una incòmoda odissea que podria haver arribat empitjorat la ferida.\nEtiquetes:Bellvitge Camell CAP CAP La Granja Carnestoltes retallades salut Sant Vicenç dels Horts urgències urgències ambulatori urgències nocturnes


Soc professor a Georgetown i fa 10 anys que visc a Washington. Vaig néixer a Barcelona i em sento tan barceloní com espanyol, europeu i americà. El meu estat civil és la felicitat i tinc una filla estudiant a la La unitat de la està progressant més ràpid que al seu dia la dels\nJosep Colomer,coautor de ‘ Democracy &globalization’: llibre de l’any pel ‘ Financial Times’\n02/12/2020 00:37 Actualizado a 02/12/2020 01:27\nVotar sense fronteres\nNo es pot ser, deia el trilema soviètic, comunista, honest i llest; perquè si ets comunista i honest, no ets llest; si ets comunista i llest, no ets honest; i si ets honest i llest, no ets comunista. El trilema de Rodrik planteja paradoxes semblants: no es pot ser nacionalista, demòcrata i globalitzador; perquè si ets demòcrata i globalitzador, no pots ser nacionalista; si ets nacionalista i demòcrata, no pots ser globalitzador; i si ets nacionalista i globalitzador, com la Xina, no pots ser demòcrata. Colomer proposa de democratitzar la globalització per gaudir de la prosperitat que genera la fi de les fronteres sense renunciar al control democràtic de les institucions, des de les locals a les globals, que gestionen el nostre benestar.\nPer què ha fracassat l’independentisme català en el procés?\nPerquè perseguia un ideal del segle passat ja superat i avui vivim millor que amb aquell ideal; perquè aquella sobirania plena que l’obsessiona ja no la té ningú a la Unió Europea. Seria regressiva.\nTampoc no la té l’Estat espanyol?\nPer descomptat, no. Fixi’s en els pressupostos generals de l’ Estat. Per molt que gesticulin a Madrid, la UE té l’última paraula en l’essencial abans que els diputats diguin la primera...\nPer això els partits fan un soroll inversament proporcional al seu poder real?\nI per això a cada convocatòria augmenta la participació en les eleccions europees, cada cop més decisives. I és que la UE s’unifica avui a més velocitat que al seu dia els EUA.\nPerò per què no ens fa aquesta sensació?\nPer que als polítics de cada Estat no els interessa reconèixer la manca de poder real avui, però és així. Ela europeus ens vam unificar més ràpid que els EUA al seu dia. Consolidar la Cambra de Representants va costar 140 anys i més d’un segle la Reserva Federal o l’FBI, estructures essencials i ja plenament federals.\nTant ha aconseguit la construcció europea en els seus setanta anys d’història?\nMolt: en aquest temps té ja harmonitzats mercats, bancs, el BCE, fronteres, legislació en gairebé tot... I fixi’s ara en la pandèmia.\nNo va cada país per la seva banda?\nAl contrari, si la pandèmia ha demostrat alguna cosa és que ja estem en un món globalitzat, interdependent, encara que –això sí que és cert– no hàgim adaptat les nostres institucions a aquesta nova realitat. I aquest és el problema.\nEls sentiments encara són nacionals, però les necessitats de gestió, globals?\nAvui els nostres problemes més grans, com el canvi climàtic, els impostos o ara la pandèmia, ja no tenen solucions locals.\nPerò les nostres identitats són locals.\nLa resposta que donem és que no és necessari elegir entre globalització o democràcia: la democràcia s’ha de globalitzar en tots els seus nivells de gestió: local, estatal, europeu i global.\nFederalisme des del regidor del teu barri fins a l’assemblea general de l’ONU?\nEn l’àmbit local sí que funciona la màxima implicació del ciutadà amb referèndums sobre temes concrets sobre tramvies o semàfors.\nPer què no a altres nivells?\nPerquè els referèndums en assumptes més generals són tramposos perquè redueixen les opcions a dues i obliguen la gran majoria a renunciar al que de debò volen.\nCom cal gestionar les diferències, doncs?\nCom més gran és l’àmbit de decisió, més difícil és exercir la democràcia representativa.\nPer què és tan difícil encertar el vot en els àmbits més grans?\nPerquè en les eleccions de legislatura es barreja tot a l’hora d’elegir: la valoració del que s’ha fet, per exemple, amb la del que es promet.\nPerò després amb el vot a un partit nacional es decideixen governances globals.\nPerquè les institucions globals...\nL’OMS, per exemple, i l’ONU.\n...cada cop manen més en la nostra vida i són cada cop més efectives perquè actuen en àmbits molt concrets i redacten informes autocrítics amb els resultats de la seva gestió, cosa que els partits no fan.\nNo es caracteritzen per l’autocrítica.\nAquestes institucions globals són gestio- nades per experts, però solen ser poc representatives.\nCom l’OMS: per què?\nPerquè les formen delegats de govern de tot el món i avui més de la meitat d’aquests governs no són democràtics.\nQuin nivell de gestió és el més eficient?\nEn distingim tres: local, nacional i global; i tres dimensions: participació, eficàcia i rendició de comptes. I cadascun té els seus dèficits, perquè la democràcia perfecta pel poble, per al poble i del poble...\nDiguem que el govern local és més pel poble;\nel nacional més del poble, i el global és més per al poble.\nI per vostè la democràcia continua sent el menys dolent dels sistemes?\nÉs el menys dolent dels sistemes, però perfectament empitjorable.\nLa democràcia funciona fins que els desitjos del v ot xoquen amb la realitat?\nI la realitat ja és global. Avui els governs nacionals es consideren sobirans...\nSucumbim a la il·lusió de sobirania?\n...i no ho són, perquè avui els grans problemes, com el virus, no respecten les fronteres.\nImmigració, clima, la tecnologia, evitar l’evasió d’impostos a altres països...\nAquests reptes no respecten fronteres i els governs estatals, fins i tot els més poderosos, són cada cop menys eficients en assumptes que només pot gestionar la UE. O, al revés, els que només es gestionen bé a nivell local.\nAquí, a més, tenim un munt de nivells de propina: comarques, diputacions...\nEn general, als països sol haver-hi entre 3 i 7 nivells de gestió. L’ideal seria que cada assumpte fos gestionat en el nivell apropiat, però també es generaria massa burocràcia; per això proposem de reduir-los a aquests tres.


Programadors, experts en màrqueting, enginyers i metges, perfils més demandats en 2013 | ADEIT\nPROGRAMADORS, EXPERTS EN MÀRQUETING, ENGINYERS I METGES, PERFILS MÉS DEMANDATS EN 2013\nProgramadors de l’àmbit tecnològic, noves figures sorgides en el món del màrqueting, responsables comercials, enginyers i metges especialistes, seran els perfils qualificats més demandats durant l’any 2013, tal com va anunciar el responsable territorial d’Adecco, Francisco Martínez, durant una jornada de Lunes con Empleo celebrada recentment en ADEIT.\nEls treballadors valencians són els quarts en satisfacció laboral, amb una valoració global de 6 punts\nEn 2013, malgrat l’elevada taxa d’atur a Espanya –segons l’informe ‘Los + Buscados’ de la consultora Adecco Professional– es preveu una elevada demanda d’aquests perfils, considerats estratègics per a les empreses. Especialment, pel que fa a la contractació de l’any anterior, s’espera un increment en l’àrea comercial, en un any –explica l’informe– en el qual les companyies han d’apostar més que mai per incrementar les seues vendes. Així mateix, el sector informàtic es veurà beneficiat del continu auge de perfils en línia com programadors web, community managers o analistes i consultors. Per contra, es preveu una lleugera reculada en l’àrea sanitària i de la salut, donada la situació que travessa el sector. No obstant això, els especialistes en dermatologia, ginecologia i pediatria es troben entre els més cercats en 2013.\nAltres professions especialment cotitzades durant el nou any seran les d’analista financer de projectes energètics, director de compres, supervisor de producció, enginyers de projectes i experts en màrqueting experiencial, entre d’altres.\nEls empleats valencians, quarts a Espanya en satisfacció laboral\nEls treballadors valencians són, segons el Monitor Adecco d’Oportunitats i Satisfacció en l’Ocupació, presentat per Francisco Martínez en ADEIT, els quarts en satisfacció laboral, amb una valoració global de 6 punts sobre 10. Navarra, amb 6,7 punts, País Basc, amb 6,6 i Madrid, amb 6,2 són les úniques comunitats autònomes amb una puntuació superior a la de la Comunitat Valenciana.


Caisleain Oir Hotel Annagry Irlanda - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Annagry.\nAnnagry, Annagry, Annagry, Irlanda - Veure al mapa\nTant si es tracta d'un viatge de plaer com si és de negocis, Caisleain Oir Hotel és una elecció d'allotjament magnífica quan visiten Annagry. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Caisleain Oir Hotel, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, aparcament de cotxes.\nA més, totes les habitacions ofereixen una gran varietat de comoditats com ara calefacció, servei de despertador, escriptori, telèfon, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Annagry, faci de Caisleain Oir Hotel la vostra llar.\nTots els tipus de viatgers (133) Parelles (85) Viatgers en solitari (22) Famílies amb infants petits (6) Famílies amb infants grans (4) Grups (15)\nAllotjaments a Annagry


Els agricultors de Burriana tornaran a manifestar-se la setmana vinent\nEls agricultors de Burriana estan cridats a mobilitzar-se de nou en defensa del sector citrícola. Ho faran dilluns que ve 21 de gener en la plaça de la Generalitat de Burriana a partir de les set i mitja de la vesprada i des d'allí recorreran el centre de la localitat. A més de Burriana, hi ha mobilitzacions convocades en altres localitats citrícoles valencianes.\nLa protesta, llançada des de la Plataforma Per la Dignitat del Llaurador, exigeix que es modifique l'acord signat amb Sud-àfrica i que s'aplique immediatament la clàusula de salvaguarda per als cítrics espanyols que va anunciar el Govern de Sánchez fa un parell de dies. En aquesta mateixa línia, els agricultors demanen que es mantinguen les màximes cauteles i controls als productes importats per a evitar la proliferació de plagues així com la reciprocitat respecte a les produccions de països tercers.\nFinalment, els agricultors també demanen ajudes directes per als productors afectats per aquesta campanya, que està sent una de les pitjors en els últims anys. Tal és la gravetat, que fa unes setmanes els agricultors ja van eixir al carrer en diferents pobles de Castelló i València per a demanar ajudes al govern.\nEn el cas de Burriana, els agricultors ja es van manifestar a la fi de l'any passat en una concentració que va reunir veïns i polítics per a exigir unes millors condicions en el sector. I és que, segons denuncien els afectats, el ritme de creixement en les exportacions de cítrics des de Sud-àfrica s'ha accelerat en els últims anys fins a la situació actual: la campanya de 2018 ha aconseguit els 2 milions de tones d'exportació.\nEl 50% de la superfície citrícola sud-africana és de varietats tardanes de taronja i mandarina, la qual cosa influeix en la reducció de l'exportació de les návels primerenques i clementines precoces dels camps.\n← TORNAR A LA NOTICIA Burriana, en defensa de la taronja valenciana


Apartment La Clairière des Barzettes A/B Crans Montana Suïssa - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment La Clairière des Barzettes A/BApartament-, Randogne, Crans Montana, Suïssa - Veure al mapaNotable7,5Basada en1comentariApartment La Clairière des Barzettes A/BVeure més fotosVeure més fotosVeure totes les 24 fotos\nPer als viatgers què vulguin captar les imatges i els sons de Crans Montana, Apartment Clairiere Barzettes II Crans Montana és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Clairiere Barzettes II Crans Montana ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de s'admeten animals de companyia. A més, totes les habitacions ofereixen una gran varietat de comoditats com ara balcó/terrassa, aparell de televisió LCD/pantalla de plasma, reproductor de DVD/CD, cuina americana, banyera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Apartment Clairiere Barzettes II Crans Montana és la vostra destinació si buscau allotjament de qualitat a Crans Montana.


Una vintena de veïns de la Seu finalitzen el curs d'alfabetització en català — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Una vintena de veïns de la Seu finalitzen el curs d'alfabetització en català\nUna vintena de veïns de la Seu finalitzen el curs d'alfabetització en català\nLa formació, adreçada especialment a persones nouvingudes, la coordinen el Consorci d'Atenció a les Persones i La Seu Solidària. L'objectiu és facilitar el coneixement de la llengua i la integració\nAquest dimarts finalitza el curs d’alfabetització en català per a persones nouvingudes que s’ha dut a terme a la Seu d’Urgell, organitzat conjuntament pel Servei de Ciutadania i Immigració del Consorci d’Atenció a les Persones de l’Alt Urgell i l’ONG La Seu Solidària.\nEl curs s’ha basat en el programa ‘Lletres per a tothom’ i va sorgir com a resposta davant la mancança detectada de programes específics d’alfabetització en català de persones adultes nouvingudes a Catalunya. L’objectiu bàsic és facilitar l’alfabetització en la llengua del país a persones adultes d’origen estranger, que no tenen domini de la lectoescriptura. Aquest programa rep el finançament, mitjançant conveni, del Departament de Treball, Afers Socials i Famílies de la Generalitat de Catalunya i la Fundació La Caixa. Es considera, per tant, com un servei social d’alfabetització d’adults en llengua catalana, una acció que inicia un procés formatiu personalitzat per a cada participant i que podrà tenir continuïtat en d’altres accions formatives -tant de llengua com d’altres vessants del coneixement- mitjançant els cursos que ofereixen, d’entre d’altres, el Consorci per a la Normalització Lingüística i la xarxa de formació de persones adultes del Departament d’Ensenyament.\nLa formació, que ha estat impartida per La Seu Solidària, ha comptat amb voluntaris de la mateixa entitat, que han donat suport a les activitats formatives de manera molt satisfactòria. Les classes es van impartir a les instal·lacions del Casal Cívic de l’Oficina de Benestar Social i Família de la Seu d’Urgell i al CETAP. Dins de la mateixa formació s’han realitzat sortides culturals per conèixer el territori i el patrimoni de la Seu d’Urgell, amb el mateix objectiu pedagògic del programa.


Dimonis Enroscats de l'Alcúdia: Correfoc a Finestrat\nCorrefoc a Finestrat\nEl passat dia 21 d'agost amb les lleganyes als ulls (per l'actuació d'Alfàs del Pí) i amb son, però amb moltes de ganes de fer festa, passar-ho bé i cremar molta pólvora anarem a Finestrat.\nEls carrers estrets del poble i la gran qüantitat de gent amb ganes de foc, va fer que fora un correfoc perfecte. Per la participació del públic, per notar el calor de la gent, pero al mateix temps tindre l'espai suficient per poder moure'ns i fer el nostre espectacle.\nEste espectacle el començarem amb el ball dels Dimonis Enroscats. Després multitud d'aparells a tots el cantons del recorregut del correfoc (cabres, bous, gàbies...)\nPer a finalitzar un nou aparell que estrenarem per a l'ocasió: un parany de rodes. I com no podia faltar, la sènia, la nostra "dragona" La Ramona, les màquines de cremar i la resta d'aparells que reservàrem per al final.\nVos deixem un video del correfoc a Finestrat.\nVolem agrair la seua amabilitat i bona disposició a l'Ajuntament de Finestrat i als festers/eres.\nPublicat per Dimonis Enroscats Etiquetes: correfoc, Finestrat


Optimitza el teu web i aconsegueix el millor posicionament SEO | El Blog de la Negreta\nHe trobat al Blog de CDmon un article molt interessant per a tots aquells que no teniu gaires nocions sobre el tema optimització web i posicionament SEO. M’he permés el luxe de traduïr el text al català de manera íntegra esperant que us ajudi:\nTots hem sentit que la teoria del posicionament SEO és relativament fàcil d’entendre, no obstant això, aconseguir una optimització SEO del teu web el bastant bona com per veure resultats no és una tasca fàcil. Són molts els factors que intervenen en aquest llarg camí del posicionament, alguns estan a l’ordre del dia mentre uns altres encara són un misteri per resoldre.\nEncara que el SEO compta amb alguns components molt tècnics, avui anem a parlar de 10 factors que potser no estiguis implementant i són necessaris per a l’optimització SEO del teu web:\n1. Paraules clau\nEst és el primer que hem de tenir en compte en l’estratègia SEO del nostre projecte. L’estudi que es realitza de les paraules clau ha d’estar molt enfocat al teu públic objectiu però també als teus clients potencials. La recerca en aquest camp és bàsic i si no realitzes un estudi en profunditat de paraules clau no arribaràs a posicionar-te per al teu públic objectiu. Tracta de pensar com et buscarien els teus potencials clients, analitza el nivell de cerques de les paraules seleccionades, quant tràfic podrien aportar-te, i quin és la dificultat per posicionar-te per a aquestes paraules.\n2. Continguts de qualitat\nEl contingut és l’arma principal per enamorar als cercadors com Google. Tracta d’elaborar textos llargs, que continguin les teves paraules clau, que estiguin actualitzats, que siguin de qualitat i aportin informació rellevant als teus usuaris.\n3. Metatags optimitzats\n4. Millora del CTR\nEl CTR és una mètrica que Google té molt en compte. La teva pàgina pot sortir 1.000 vegades en els resultats de Google, però si ningú fa clic en ella és perquè no és prou rellevant o atractiva. Per a això has de treballar molt les etiquetes que esmentàvem en el punt anterior. Intenta que siguin atractives, com si d’un anunci es tractés, i que destaquin per sobre de la teva competència. Amb això aconseguiràs augmentar els clics a la teva pàgina i, per tant, augmentar el CTR.\nEl sitemap és un arxiu que serveix de guia per Google. En ell has d’especificar totes les URL que vols que tingui en compte per al posicionament. Tingues en compte que hauràs de pujar el sitemap. Parlant clar, amb un *sitemap podràs dir-li al cercador: “Google, llegeix aquesta pàgina i tracta de posicionar-la”.\nDiguem que aquest arxiu és just el contrari al sitemap. El robots.txt permet indicar-li a Google quines pàgines no vols que tingui en compte, bé sigui perquè no t’interessa que apareguin en els resultats, perquè són pàgines internes del teu gestor de continguts o CMS, o perquè simplement no són rellevants per a l’usuari, com a polítiques de privadesa o condicions d’ús.\n7. SEO social\nLa teva activitat en xarxes socials és molt important per al cercador, sobretot en Google+. Si generes continguts prou atractius, els viralitzes i aconsegueixes fer-te amb una comunitat de seguidors que interactui i comparteixi els teus continguts aconseguiràs millors resultats en l’optimització SEO del teu web.\nSi voleu saber quins són els punts 8, 9 i 10 visiteu l’article original: Optimiza tu web y consigue el mejor posicionamiento SEO\nSalut i ajudes!\nConsells, Optimitzar, Posicionament, Recomanació, SEO, Web, Website\nICONWERK: El nou sistema d’icones del web volvocars[.]com


ENS DIVERTIM I APRENEM: Tardes en família: La mama i el germà de l'Hugo ens fan una visita\nTardes en família: La mama i el germà de l'Hugo ens fan una visita\nAhir a la tarda van venir a la classe dels cangurs l'Helena (mama de l'Hugo) i l'Ivan (el seu germà) que fa 1r de Primària. Van venir a fer uns titelles molt xul·los. Mireu mireu quina estona més agradable vam passar.\nMoltes gràcies per la vostra visita Helena i Ivan.\nGràcies per deixarnos participar amb tots els cangurs. Ens ho van passar molt bé.


El Parlament de Catalunya tramitarà la reforma per a la investidura a distància - À Punt\nEl Parlament de Catalunya tramitarà la reforma per a la investidura a distància\nHa aprovat tramitar la propposta de Junts per Catalunya per facilitar la investidura de Carles Puigdemont.\n19 de març 2018 - 11:23\nLa Mesa del Parlament de Catalunya ha aprovat, amb els vots en contra dels grups de l´oposició, iniciar la tramitació de la llei de la Presidència de la Generalitat que pretén acabar amb l´obligatorietat que el candidat a la investidura de la Generalitat estiga present en el plenari. Si s´aprova la modificació, impulsada per Junts per Catalunya, també permetria que el Govern poguera celebrar reunions telemàtiques. Ambdós canvis obririen la porta a investir un president sense estar present en la cambra.\nEl portaveu d´Esquerra Republicana de Catalunya, Sergi Sabrià, ha anunciat que l´acord entre les forces independentistes per a la investidura de Puigdemont es podria tancar en 'qüestió d´hores'.\nL´acord per a tramitar aquesta reforma s´ha aprovat amb els quatre vots a favor de Junts per Catalunya i Esquerra Republicana, mentre que els tres representats de Ciutadans i el PSC han votat en contra. Els comuns, que no tenen representació en la Mesa, s´han mostrat favorables al canvi sempre que no es realitze per la via de lectura única.\nEls serveis jurídics del Parlament van informar fa uns dies que la reforma no pot tramitar-se pel procediment d´urgència i sense que s´haja constituit un govern. En el l´informe, el secretari general de la cambra, Xavier Muro, va explicitar que la reforma de la llei no pot admetre´s a tràmit si 'la finalitat instrumental' fóra investir Carles Puigdemont.


La judicialització de les eleccions nord-americanes, pot un tribunal canviar el resultat? La judicialització de les eleccions nord-americanes, pot un tribunal canviar el resultat?\nEl 7 de novembre del 2000, després d’una intensa nit electoral, alguns dels principals mitjans de comunicació van projectar Al Gore com a guanyador de les eleccions presidencials nord-americanes. Però, després d’una revisió dels resultats i diverses acusacions de frau electoral en relació amb els resultats a l’estat de Florida, George W. Bush va decidir portar el cas als tribunals i, després d’una sentència desfavorable a Florida –cal recordar el seu germà, Jeff Bush, n’era el governador- va recórrer al Tribunal Suprem. Qui li va donar la raó en la famosa decisió coneguda com la de Bush v. Gore.\nLa setmana passada, després d’uns intensos dies de recompte de vots a diferents estats clau, els grans mitjans de comunicació van proclamar a Joe Biden com a guanyador. Un resultat que Trump s’ha negat a acceptar sota l’acusació de frau electoral i raó per la qual ha ordenat als seus advocats litigar sobre els resultats i qüestions relatives al vot per correu en diferents estats.\nDes del dia de les presidencials, s’han interposat desenes de demandes als swing states de Geòrgia, Nevada, Arizona, Michigan, Wisconsin i Pennsilvània. Tot i l’elevat nombre de demandes presentades, la majoria dels procediments judicials s’han sobresegut per no haver complert amb normes bàsiques de dret processal civil. A tall d’exemple, a l’estat de Michigan, respecte a una de les demandes presentades en la qual s’al·legava una denegació d’accés per part d’observadors electorals al recompte de vots, va ser completament desestimada per part del tribunal “per no haver especificat quan, on o qui va denegar l’accés als observadors electorals, ni haver proporcionat cap detall sobre com es va produir l’incident”. De fet, en aquest estat, dels nou procediments judicials, quatre ja han estat resolts, en contra de Trump i altres demandants en interès d’afavorir-lo.\nNo obstant això, l’estat on la litigació probablement tindrà més recorregut és l’estat de Pennsilvània, on abans de les eleccions el Tribunal Suprem de l’estat ja es va pronunciar sobre el fet de que comptaria tot el vot per correu que hagués sigut enviat abans de les eleccions, però arribés fins al dia 6 de novembre. El partit republicà de Pennsilvània va demanar al Tribunal Suprem que suspengués els efectes de la sentència del Tribunal Suprem de Pennsilvània, pretensió que no va ser estimada en el seu moment, però quatre dels magistrats conservadors del Tribunal Suprem van obrir la possibilitat que aquest cas es pogués litigar després de les eleccions. L’estat de Pennsilvània, arran del pronunciament de la Cort Suprema va decidir segregar el recompte dels vots rebuts després del dia de les eleccions, però abans del 6 de novembre. Un cop passat el dia de les eleccions, la campanya de Trump va decidir demanar al Tribunal Suprem que no es comptessin els vots rebuts més enllà del 3 de novembre, petició que va ser denegada. Però, segueix existint la possibilitat que la Cort Suprema revoqui la decisió del Tribunal Suprem de Pennsilvània de permetre comptar vots rebuts més enllà del dia de les eleccions. L’impacte que pot tenir això sobre el resultat electoral en aquest estat es desconeix, però difícilment implicaria una victòria de Donald Trump en aquell estat, i encara que ho fes, Joe Biden ha guanyat a suficients estats com per seguir essent el guanyador.\nLa decisió de Bush v Gore sobre les eleccions presidencials de l’any 2000 versava sobre 537 vots en un sol estat. La situació actual no és comparable, la victòria de Joe Biden no depèn d’un estat i el marge de vots obtinguts a cadascun dels swing states en els que ha guanyat és molt més gran i és molt difícil que els tribunals puguin canviar-ho.


Merino deixa de ser l’entrenador del Nàstic\nEl Gimnàstic de Tarragona, SAD ha decidit rescindir el contracte de Juan Merino, tècnic del primer equip grana.\nJuan Merino deixa de ser l’entrenador del primer equip grana després que el Consell d’Administració de la SAE hagi acordat la rescissió de la seva relació laboral.\nEl tècnic gadità va arribar al Nàstic el passat 29 de desembre, debutant contra el Tenerife en el partit de la jornada 20. L’equip es trobava en la darrera posició de la classificació, amb 16 punts, situats a 6 de la permanència. Després de 20 jornades, Merino marxa amb l’equip en la dinovena posició, amb 43 punts i encara en zona de descens.\nEl Gimnàstic de Tarragona, SAD vol agrair a Juan Merino la tasca realitzada al Nàstic els darrers mesos i li desitja el millor tant a nivell personal com professional.


Ajuntament d'Argentona - ERC - 1 d'octubre: quan els principis democràtics guanyen la repressió\nERC - 1 d'octubre: quan els principis democràtics guanyen la repressió\nQuan la tradició històrica i política et diu que els estats són els que ostenten el domini de la força i que la creació de nous estats s'esdevé per la confrontació violenta, anem els catalans i catalanes i diem que no, que els principis democràtics guanyen la repressió sense la necessitat d'alçar un puny.\nPer entendre'ns, cal saber adquirir la perspectiva per veure que has arribat més lluny que mai malgrat que la virulència de l'estat hagi estat esfereïdora. La gran victòria col•lectiva, l'increïblement revolucionari és que un any després no ens hàgim allunyat d'aquest camí i continuem combatent amb els principis i la raó aquells que van entrar violentament a les nostres escoles i han volgut esquerdar una societat catalana a força de conflicte. L'estat espanyol, tossut, ha volgut convertir l'esdevenir de Catalunya en un xoc clàssic, de tints bel•licistes, on la raó s'imposi per la força. I no l'hem deixat. Conscients que, malgrat les nostres diferències internes, la ciutadania de Catalunya, tota, aposta per la democràcia.\nNomés avancem quan generem grans consensos. L'estat espanyol s'ha deslegitimat davant una àmplia majoria de la ciutadania. Però, de moment, no s'aturarà. Dins de Catalunya, de fet també dins d'Espanya, hi ha ciutadania i actors polítics i institucionals que tot i allunyats de l'estratègia de les forces partidàries a la República Catalana, es mostren favorables al dret a decidir i comparteixen una visió plena de democràcia. Persones amb qui teixir complicitats en un procés cap a la República Catalana que ha de ser multilateral, des del punt de vista social, econòmic, polític i institucional.\nEn els pròxims mesos veurem com l'1-O serà jutjat i sentenciat com un delicte per una justícia absolutament manipulada i polititzada. Un judici en el qual tindrem l'obligació de recordar que fer un referèndum no és cap delicte. I que voler un canvi polític, el que sigui, en un estat democràtic tampoc.


Estudiants de la UPC, a la caça de muons a l’estratosfera per comprovar la teoria de la relativitat\nL’equip busca finançament a través de la plataforma de micromecenatge Indiegogo, per poder detectar aquestes partícules elementals a l’atmosfera.\nLa UPC, millor universitat europea en Enginyeria Multidisciplinar\nLa Universitat Politècnica de Catalunya (UPC) és la quarta millor del món i la primera a Europa en les categories científiques d'Enginyeria Multidisciplinària i d'Aplicacions interdisciplinàries en Matemàtiques.\nEls estudis de robòtica i tecnologia, entre els més sol·licitats al Saló de l'Ensenyament\nLa Setmana de la Formació i el Treball, formada pel Saló de l'Ensenyament, Futura i ITworldEdu, ha reunit més de 85.000 visitants des de dimecres 22 de març i fins diumenge, fet que suposa un creixement de gairebé un 7% respecte l'edició de l'any passat.\nDel 22 al 26 de març, amb el lema ‘UPC, la universitat de l'Enginyeria, l'Arquitectura, les Ciències i la Tecnologia’.\nUn investigador de la UPC a Terrassa lidera un projecte europeu per fabricar, amb ultrasons i a escala industrial, teixits i dispositius antimicrobians\nEl projecte està finançat amb 7,5 milions d’euros de la Unió Europea i compta amb la participació de 22 socis, entre empreses, universitats i centres de recerca.\nL'Institut de Robòtica i Informàtica Industrial CSIC-UPC rep l'acreditació d'excel·lència científica "María de Maeztu"\nL'Institut de Robòtica i Informàtica Industrial (IRI), institut universitari de titularitat mixta del Consell Superior d'Investigacions Científiques (CSIC) i la Universitat Politècnica de Catalunya (UPC), ha estat reconegut com a unitat d'Investigació d'excel·lència "María de Maeztu" per a desenvolupar un programa estratègic de recerca en robòtica centrada en humans durant quatre anys.\nEl nou sistema de contenció redueix el grau de severitat de l’impacte dels vehicles en cas d’accident i, per tant, les lesions que puguin patir les víctimes. També és més econòmic i sostenible de construir que les solucions actuals i s’ha començat a instal·lar en vies interurbanes.\nEls Premis Nacionals de Recerca: a Lluís Torner, a Samuel Sánchez i al Cetaqua\nEls Premis Nacionals de Recerca 2016 són per a Lluís Torner, director de l’Institut de Ciències Fotòniques; Samuel Sánchez Ordóñez, professor ICREA a l’Institut de Bioenginyeria de Catalunya (IBEC) en la categoria al Talent Jove; mentre que el Centre Tecnològic de l'Aigua (Cetaqua) ho farà en la de Partenariat Publicoprivat en R+I.\nLa UPC, entre les 30 millors del món en Arquitectura i entre les 40 millors en Enginyeria Civil i Estructural\nLa Universitat Politècnica de Catalunya (UPC) es posiciona entre les 30 millors institucions del món en l’àmbit de l’Arquitectura (en el lloc 26) i entre les 40 millors en Enginyeria Civil i Estructural (en el lloc 34), segons l’edició 2017 dels QS World University Rankings by Subject.


Tota una efemèride per una personalitat estretament vinculada al municipi i referent en matèria cultural i educativa al territori i a tot Catalunya.\nAquest cap de setmana ha tingut lloc a Palafrugell un acte commemoratiu i institucional a càrrec del Govern de la Generalitat de Catalunya, l’Institut de les Lletres Catalanes, la Fundació Josep Pallach i l’Ajuntament de Palafrugell. I el consistori begurenc també s’ha volgut sumar a la celebració del centenari de Teresa Juvé fent-li entrega, a través de l’alcaldessa Maite Selva i de la regidora de Cultura, Gemma Coll, d’un ram de flors; com ja és tradició a la vila amb tots els veïns i veïnes que compleixen 100 anys de vida.\nMaite Selva, alcaldessa de Begur, explica que “la Teresa té una vitalitat i una lucidesa envejables i per a tots nosaltres és un orgull i un privilegi tenir-la com a veïna des de fa anys”. En la mateixa línia, Gemma Coll destaca la figura de la pedagoga i escriptora nascuda a Madrid de qui assegura que “junt amb en Josep Pallach són dos dels grans referents del segle XX a casa nostra en matèria educativa, esperit de voluntariat i cooperació, i compromís social i polític”.\nAquest reconeixement a la figura de Teresa Juvé arriba tot just unes setmanes després de la celebració –el passat mes de desembre de 2020– de l’acte de commemoració de l’Any Pallach que va tenir lloc al Casino Cultural de Begur, amb motiu del centenari del naixement del cèlebre pedagog i polític català Josep Pallach, mort l’any 1977 i marit de Teresa Juvé.\nFinalment, cal destacar que l’Ajuntament de Begur també ha col·laborat en l’edició del darrer llibre que ha escrit Teresa Juvé, “El degollador de Vallvidrera”, i que es presentarà el proper 19 de març al Casino Cultural de Begur.\nTeresa Juvé, filla de pare català i mare madrilenya, va néixer l’any 1921 a Madrid. És l’actual Presidenta d’Honor de la Fundació Josep Pallach i degana de les escriptores catalanes. Va ser professora de la Universitat Autònoma de Barcelona (UAB) i l’any 2010 va rebre la Creu de Sant Jordi.\nAl llarg de la seva trajectòria ha escrit nombrosos llibres sobre la història de Catalunya i la memòria dels exiliats, convertint-se en una de les grans cronistes i escriptores del segle XX. El 1963 va quedar finalista del premi Nadal; i després de la mort del seu marit es va dedicar a escriure una sèrie de novel·les històriques i detectivesques ambientades a finals del segle XVI i principis del XVII.


Ara tot va millor (a Barcelona)\nAvança l’enèssima desescalada. Recuperem la mobilitat prohibida quan a l’àrea metropolitana de Barcelona pintaven bastos, i aquí no tant. Ara allà els números vírics van millor allà, i aquí...\nVox, en l’ADN de l’Estat espanyol\nLa plantada de Pablo Iglesias al debat de la SER ha remogut el debat sobre com fer front a la ultradreta de Vox. Però la qüestió no és com els partits limiten l’acció política del partit d’Abascal....\nL’any Ferrater hauria de ser el 2022, si els astres acaben de girar i per fi tenim un govern que el decreti. Mentrestant a Reus, la ciutat on el va veure néixer i campar, ha muntat el Pròleg Gabriel...\nEl Feliuet, de Girona a Sant Feliu\nDos carrilets havien d’enllaçar, o al menys aquesta va ser la voluntat, les comarques de La Garrotxa i la del Baix Empordà, passant per Girona. D’Olot a Girona i d’aquí a Sant Feliu, una ruta...\nUn projecte a l’altura\nCatalunya gaudeix avui d’un sistema universitari potent que ofereix formació i produeix recerca de qualitat. De cara al futur els reptes són múltiples, però també ho són les oportunitats i això...


AMC-Figueres demana que les infraccions a la zona Oest no quedin impunes - Empordà\nAMC-Figueres demana que les infraccions a la zona Oest no quedin impunes\nDemanen l'actuació sistemàtica i contundent de la Guàrdia Urbana a la zona\nEMPORDA.INFO 24.09.2019 | 17:58\nEl grup d'Acció Municipal (AMC) de Figueres ha entrat una proposta a l'Ajuntament de Figueres per a possibilitar l'actuació sistemàtica de la Guàrdia Urbana a la zona Oest de Figueres.\nLa seva petició s'incicia amb una afirmació contundent: "La manca de civisme qüestiona i posa en conflicte l'equilibri entre els drets i els deures individuals amb els drets i deures col?lectius". El grup explica que durant els mesos de juliol, agost i setembre han fet diverses visites als barris de Sant Joan i El Culubret i han constatat un munt d'infraccions que han quedat en total impunitat.\nPer aquest motiu, AMC-Figueres ha sol·licitat que el regidor de Serveis Comunitaris Joselín Castellón expliqui en sessió plenària el motiu de la permissibilitat davant aquestes actituds incíviques, i descrigui quines mesures es prendran des de la seva àrea per posar-hi fi. També demanen al regidor de Seguretat Ciutadana Pere Casellas que expliqui en sessió plenària les mesures que es prendran des de la seva àrea per solucionar la problemàtica esmentada. Finalment, Instem a l'equip de govern perquè actuï en carrers de la zona Oest amb la mateixa o més contundència que ho fa en la resta d'espais de Figueres, per la gravetat de la situació en la que es troba el sector de la ciutat al que ens referim.


ESMUC- Publicacions ESMUC Publicacions ESMUC - ESMUC\nComunicació i identitat corporativa\nESMUC > Escola > Comunicació i identitat corporativa > Publicacions ESMUC\nEl servei de Publicacions de l’Esmuc s’encarrega de dissenyar i editar tots els materials impresos de l’Escola, i de coordinar els continguts de la pàgina web.\nRecull de la Separata ESMUC a la RMC\nEntre desembre de 2005 i juny de 2011, l’Esmuc va col·laborar amb una separata de vuit pàgines a color dins la Revista Musical Catalana.\nRecull de la Separata ESMUC a la RMC 2005-2006\nRecull de la Separata ESMUC a la RMC 2007\nRecull de la Separata ESMUC a la RMC 2008\nRecull de la Separata ESMUC a la RMC 2009\nRecull de la Separata ESMUC a la RMC 2010\nRecull de la Separata ESMUC a la RMC 2011\nDes del setembre de 2011, i fins l’abril de 2020, l’Escola ha publicat la revista ESMUC digital. La revista disposava d’un Consell Editorial que decidia els diversos temes a tractar i avaluava els articles, i en el qual estaven representats diferents àmbits i departaments de l’Escola.\nDesprés de 82 números i una aturada forçosa, la revista es reprendrà properament amb un nou format i seccions.\nL’Esmuc digital és present també a Facebook i a Twitter.\nInvestigación artística en música: problemas, experiencias y propuestas\nÚrsula San Cristóbal (investigadora independent)\nLa recerca artística en música és un camp ple d’interrogants en els quals aquest llibre penetra per oferir un panorama organitzat sobre els seus límits i possibilitats així com de les seves discussions més recents. A partir d’experiències en centres d’educació musical superior europeus i iberoamericans en les quals els estudiants de primer, segon o tercer cicle desenvolupen treballs finals orientats a la pràctica artística, els autors detecten algunes tendències en els temes i mètodes usats i proposen noves estratègies per al desenvolupament d’aquesta modalitat de recerca.\nEl llibre està destinat a estudiants, professors i gestors d’educació musical superior. No pretén desxifrar tots els dilemes de la recerca artística en música. Simplement ofereix una interpretació pròpia i assenyala camins possibles per al seu desenvolupament en el nostre entorn. Tot això fonamentat en pràctiques actuals i reals.\nEl llibre i el treball de recerca en què es basa han estat co-finançats per l’Escola Superior de Música de Catalunya i el Fondo Nacional para la Cultura y las Artes de Mèxic a través del Programa de Fomento a Proyectos y Coinversiones Culturales, emissió 2013, SC/PFPCC/I29/078/13. Forma part de les activitats del Grup de recerca Interpretació i Creació Musicals (2014 SGR 1382).\nLa música no és una col·lecció d’objectes sonors inerts i passius. És una manera de navegar pel temps a través de de tensions i distensions, retencions i propulsions, canvis de velocitat i acceleracions, dubtes, cops i rampells, exclamacions aterridores o crits d’alegria que emergeixen de la seva superfície sempre en moviment. Tota música sembla voler anar cap a algun lloc creuant diferents zones emocionals. Sovint crea en les nostres ments i cors la sensació que escoltar-la és com travessar estats intensos similars als dels drames teatrals o relats literaris.\nLa música cuenta proposa estratègies basades en eines de la retòrica, semiòtica i hermenèutica per a l’estudi de l’significat expressiu de la música. Més que -o a més de- les estructures o la configuració macroformal de les peces analitzades, el que busca és desentranyar els mecanismes que fan de cada peça musical un petit drama, un tros de temps encapsulat que ens atrapa amb els seus conflictes interns.\nEl llibre està especialment dedicat a tota persona dedicada a la interpretació musical i busca oferir instruments per imaginar interpretacions musicals intenses, emocionants i plenes d’intencionalitat expressiva personalitzada. Es tracta d’oferir instruments per a l’anàlisi per a la interpretació artística o l’anàlisi performatiu de la música.\nEl llibre i el treball de recerca en què es basa, ha estat cofinançat per l’Escola Superior de Música de Catalunya i el Fondo Nacional para la Cultura y las Artes de México.\nExemples d’àudio i vídeo


Impremta Virgili. Jujol en Barcelona\nCatàleg comentat de l'obra de Jujol a la ciutat de Barcelona en totes les seves vessants artístiques: arquitecte, dissenyador, decorador, escultor, pintor, dibuixant...\nTítol: Jujol en Barcelona\nMides: 21x29,7 cm\nPreu: 25€ (I.V.A inclòs)\nAquest llibre pretén ser una mena de catàleg de tota l’obra de Josep Maria Jujol a la ciutat de Barcelona. I és remarcable aquest “tota” perquè Jujol no fou només un arquitecte. El seu art es desenvolupà majoritàriament en l’arquitectura, però excel·lí també com a dissenyador, decorador, pintor, dibuixant... L’arquitectura necessita de les arts aplicades i ornamentals; és a dir, elements que s’integrin i complementin l’edifici. Jujol elabora l’obra total, des de la construcció arquitectònica fins el toc final dels cortinatges, passant pels paviments, vidrieries, pintures, mobiliari i objectes decoratius. Jujol fou, doncs, tal com el defineix el seu fill, autor d’aquest llibre, un arquitecte-artista.\nTanmateix, Jujol treballa per guanyar-se la vida, i s’ha d’emmotllar als encàrrecs, que no provenen d’acomodats rics burgesos; però tot i així en totes les seves obres sempre intentà de posar-hi -ni que fos discretament- el seu segell personal: lluminositat, color, decoracions agosarades, arquitectura de futur.\nAquest Jujol en Barcelona, vol donar a conèixer aquest extraordinari arquitecte, sorprenent dissenyador, vistós pintor, espontani dibuixant, amb pinzellades biogràfiques lligades a la seva obra constructiva i decorativa que ajudaran el lector a fer-se una idea aproximada de la personalitat de l’arquitecte-artista tarragoní.


Espectacles, actuacions professionals i projeccions per celebrar el Dia Internacional de la Dansa | Ràdio Calella Televisió\nCalella celebrarà el dia Internacional de la Dansa amb un cap de setmana ple d’activitats al teatre però també al carrer. La programació començarà demà al matí i s’allargarà fins diumenge al vespre amb actuacions de diferents escoles de dansa de la ciutat, projeccions de pel·lícules i narracions pels més petits. Una commemoració de l’efemèride que servirà per donar visibilitat al ball i convidar a tots els calellencs i calellenques a apropar-se més a aquest art. Tots els espectacles són gratuïts, però cal fer una reserva al portal entrapolis.com.\nLes activitats pel dia de la dansa arrencaran demà a les 12 h amb una actuació dels alumnes de l’escola de dansa Bilans a la Sala Mozart. A la tarda (18.30 h) hi haurà un espectacle per a la difusió del Tap Dance, claqué, on es veuen quins van ser els seus orígens amb el jazz, per acabar barrejant-lo i fusionant-lo amb música més moderna i amb altres estils de dansa que li donen un aire més fresc i actual. L’actuació anirà a càrrec dels ballarins i músics, Ivan Bouchain, Jofre Costa i Greta Garnier.\nA les 20h es projectarà a la Sala Mozart “El bailarín” una pel·lícula sobre la vida del gran Rudolf Nureyev i dirigida per Ralph Fiennes. Diumenge, els alumnes de l‘escola la Fàbrica mostraran tot l’aprés durant el curs amb una actuació a les 12 h a la Sala Mozart. A la tarda (17.30 h), també a la Sala Mozart, la contacontes Sílvia Serra explicarà “Sirenes” un conte de Jessica Love que tracta sobre la diversitat sexual i dirigit als més petits. Al vespre (19 h) es projectarà Giselle de Akram Khan per l’English National Ballet de Tamara Rojo. Aclamat i premiat com un dels millors espectacles coreogràfics europeus.\nL’any passat, a conseqüència de la pandèmia, es van haver de suspendre tots els actes del dia de la dansa. És per això que enguany, malgrat fer una programació adaptada, des de l’Associació de dansa Tres al cub – un dels organitzadors – celebren poder tornar a portar la dansa al carrer i apropar-la a tots els calellencs. Aida del Cid és la presidenta de l’entitat.\nAquest any ens hem hagut d’adaptar a les restriccions i a la situació, però hem aconseguit que sigui presencial cosa que l’any passat no va poder ser. Tindrem activitats al carrer, però principalment a la Sala Mozart. Tornem a fer aquests actes per visibilitzar la dansa i mostrar que és per tothom, no només pels que ens hi dediquem sinó que la pot gaudir tothom.\nTots els espectacles seran gratuïts, però per assistir cal fer una reserva prèvia al portal entrapolis.com.\nSegüent Cs nega possibles tints racistes en l’operatiu policial a la Bruna\nAnterior Una calellenca apassionada per la ciència participarà al Barcelona International Youth Science Challenge


Presentació de TANIT. Col·lecció Nacional d'Arqueologia | News\nEs pot accedir a la nova base de dades TANIT des del lloc web del Museu d’Arqueologia de Catalunya (www.mac.cat), de l’Arqueoxarxa (www.arqueoxarxa.cat) i dels museus que formen part d’aquesta. En el cas del MNAT s'hi pot accedir a través de l'enllaç https://www.mnat.cat/el-mnat-digital\nEl seu atractiu disseny incorpora elements intuïtius que faciliten la cerca, i les diferents visualitzacions. La navegació per un objecte convida a continuar descobrint nous objectes arqueològics, a través de les peces relacionades. Afavoreix així la interrelació que es genera entre els diferents museus de l'Arqueoxarxa, i el descobriment d’altres col·leccions.\nPrevious: Es reobre l'accés a la Torre dels Escipions


L'art de la llum de Moholy-Nagy torna a Hongria, la seva terra natal\nBudapest, 12 juny de 2011 (EFE) .- El "art de la llum" d'un dels més importants pintors i fotògrafs del modernisme, László Moholy-Nagy, torna a Hongria, la seva terra natal, en una mostra inaugurada al museu Ludwig de Budapest.\nL'exposició "L'art de la llum", inaugurada aquesta setmana i que estarà oberta fins al 25 de setembre, recull més de 200 fotografies, fotogrames, pintures, pel•lícules i dissenys de l'artista magiar.\nMoholy-Nagy (Hongria, 1895 - Estats Units, 1946) va ser un artista "compromès amb la vida i amb l'art" la figura és important reivindicar, va explicar Oliva María Rubio, comissària de la mostra i directora d'exposicions del centre cultural "La Fàbrica" de Madrid.\nRubio ha volgut destacar en la mostra l'ús que Moholy-Nagy fa de la llum, el pilar essencial de la seva teoria estètica.\nPer Moholy-Nagy "l'art és l'art de la llum", va assegurar Rubio.\nLes fotografies, fotogrames i el cinema des de la dècada de 1920 van representar per a l'artista una oportunitat d'expressar d'una manera concreta la seva teoria sobre la llum.\nAixí, Moholy-Nagy, que es va traslladar a Berlín el 1920, va redescobrir el fotograma, una imatge fotogràfica presa sense càmera, posant objectes sobre paper fotosensible, que deixen empremta, en forma de llum i ombra sobre aquesta superfície.\nLa comissària va recordar que Moholy-Nagy en el seu llibre de 1925 "Pintura, fotografia, cinema" es va avançar a la seva època, dient que "el illetrat del futur serà el que no sàpiga de fotografia".\nEn un dels murs del museu crida l'atenció una projecció de les imatges produïdes per l'anomenat "Modulador espai-llum", un invent que Moholy-Nagy va desenvolupar després de 8 anys de treball i que va presentar a París el 1930.\nAquest modulador és un aparell format per elements mòbils de metall i vidre amb diferents formes, així com llums que produeixen efectes de llum i ombra.\nMoholy-Nagy fotografiava i filmava aquests efectes i al museu Ludwig es presenta una d'aquestes pel•lícules creades per la llum i el moviment repetitiu dels elements geomètrics de l'aparell.\nAquest joc amb la llum es reflecteix també en altres obres de l'artista, com pintures sobre vidre, per exemple les seves "Barres giratòries" (1946), que sobresurten del pla del mur i l'aparença va canviant segons l'angle des d'on es contemplen.\nMoholy-Nagy no només experimentava amb nous camins i tècniques en l'art, sinó que també buscava el "ideal del nou i total home", cosa que pretenia trobar a través de l'educació, al que es va dedicar durant tota la seva vida, ha afegit Rubio.\nVa ser docent del famós centre Bauhaus alemany, convidat pel seu fundador, Walter Gropius en 1923, i després d'abandonar Europa per l'avanç del nazisme, va fundar el 1939 a Chicago l'Institut de Disseny, on va ensenyar fins a la seva mort.\nEn les seves fotografies es juguen amb perspectives estranyes, amb picats des de l'altura, en què és difícil de reconèixer l'objecte.\nExemple d'això és la famosa imatge "Des de la torre de la ràdio", en què les formes geomètriques que s'observen resulten ser parts d'un parc: un camí, arbres i segments d'un edifici.\nLa filla de l'artista, Hattula Moholy-Nagy, que va estar present en la inauguració de la mostra el dimarts, va assegurar que el seu pare, tot i haver viscut en molts països del món, "en el seu cor sempre va ser hongarès", encara que la seva obra "no coneixia les fronteres".\nLes obres exposades en aquesta mostra procedeixen de més de 20 museus de tot el món, entre ells, la Tate Modern, del Regne Unit, el Whitney Museum, dels Estats Units, o el Tòquio Metropolitan, del Japó, així com de col•leccions privades.


Anastasia Mulrooney, millor col·lecció de fotografies al XX Ral·li Fotogràfic Granollers es Revela | Ajuntament de Granollers\nInici » Anastasia Mulrooney, millor col·lecció de fotografies al XX Ral·li Fotogràfic Granollers es Revela\nAnastasia Mulrooney, millor col·lecció de fotografies al XX Ral·li Fotogràfic Granollers es Revela\nEls premis es van atorgar ahir al vespre, al Centre Cívic Nord; aquesta tarda encara s'hi pot visitar l'exposició de totes les fotografies\nImatge dels premiats ahir al veredicte del XX Ral·li Fotogràfic Granollers es Revela\nAhir al vespre es va fer públic el veredicte i es van lliurar els premis del XX Ral·li Fotogràfic Granollers es Revela, al Centre Cívic Nord.\nEl jurat, format per la fotògrafa Natalie Prada; el fotògraf amateur Ramon Meléndez; el guanyador de la darrera edició del ral·li, Josep Torras; el tècnic responsable de Cultura, Jaume Casacuberta; i la representant de la Federació Catalana de Fotografia, Mercè Mayol, va atorgar el primer premi a la millor col·lecció a Anastasia Mulrooney, mentre que el segon va ser per a Jordi Vila. Per categories, la millor imatge de la categoria "Mostra'ns el Granollers que només tu veus" va ser per a Pol Castro; la de "L'organització: els centres cívics i l'Associació Fotogràfica Jaume Oller", per a Consol Arenas; "Fotografia el fotògraf", per a Jordi Dil; i "El color del ral·li", per a Jose Domingo Fernández.\nEn la categoria infantil, els premis van correspondre a Alba Rodríguez ("Mostra'ns el Granollers que només tu veus"); Elsa Aullo ("L'organització: els centres cívics i l'Associació Fotogràfica Jaume Oller"); Martí Rodríguez ("Fotografía el fotògraf") i Oriol Grau ("El color del ral·li"). El jurat va atorgar també un premi especial a la millor fotografia del 20è ral·li a Jordi Roca.\nCom ja és habitual, durant l'acte el públic assistent va triar per votació popular la millor fotografia, que va ser la de Pol Castro. L'exposició es pot visitar fins avui al vespre, de 17 a 20.45 h.\nEls guardons del ral·li Granollers es Revela consisteixen, en la categoria infantil, en premis valorats en 100 euros en material fotogràfic. En la d'adults, s'atorguen un primer i un segon premi valorats en 300 i 200 euros respectivament; i quatre premis a la millor foto de cada tema proposat, valorats en 100 euros cadascun. El premi especial és de 175 euros.\nFoto a la millor col·lecció. Anastasia Mulrooney


Forcadell surt de la presó d’Alcalá Meco després de pagar la fiança de 150.000 euros | Catalunya | EL PAÍS Catalunya\nForcadell surt de la presó d’Alcalá Meco després de pagar la fiança de 150.000 euros\nLa presidenta del Parlament ha passat 15 hores al centre penitenciari i n'ha sortit amb el seu cotxe oficial\nMadrid 10 NOV 2017 - 16:26\tCET\nLa presidenta del Parlament, Carme Forcadell, a la seva arribada al Tribunal Suprem dijous. SERGIO PÉREZ REUTERS\nDIRECTE Segueix l'última hora de la situació a Catalunya\nEl jutge decreta presó eludible amb fiança de 150.000 euros per a la presidenta del Parlament, Carme Forcadell\nL’ANC pagarà les fiances de Forcadell i de la resta de membres de la Mesa\nLa presidenta en funcions del Parlament, Carme Forcadell, ha sortit de la presó madrilenya d'Alcalá Meco sobre les 14.10 després de pagar la fiança de 150.000 euros imposada ahir a la nit pel jutge del Tribunal Suprem Pablo Llarena. Forcadell ha sortit del centre penitenciari sense fer declaracions i en el seu cotxe oficial, un Audi platejat amb els vidres del darrere tintats, en el qual l'acompanyaven dues persones persones més, a banda del conductor, seguit d'un altre vehicle d'escorta.\nAl voltant de les 14.00, el seu cotxe oficial ha accedit dins del recinte, concretament al mòdul de dones on Forcadell ha passat la nit, i l'ha recollit per portar-la a Barcelona. Aquest matí el seu advocat, Andreu van der Eynde, ha anat a la presó sobre les 11.30, després de passar pel Tribunal Suprem i s'hi ha estat unes dues hores.\nPrèviament, el lletrat havia dipositat la fiança corresponent al Suprem, i després el jutge Pablo Llarena ha notificat la interlocutòria de llibertat de Forcadell, en la qual admet i declara que la fiança s'ha dipositat per una quantitat de 150.000 euros. Un funcionari del Tribunal Suprem s'ha traslladat a la presó d'Alcalá Meco per fer-li el requeriment de les mesures cautelars: compareixences setmanals davant del Tribunal Superior de Justícia de Catalunya o davant del jutjat que li convingués, i davant del Tribunal Suprem sempre que la citin, prohibició de sortir del territori nacional i la retirada del passaport, que ja ha estat lliurat per l'advocat de Forcadell al Tribunal Suprem. En la interlocutòria del jutge, s'adverteix a la presidenta del Parlament que l'incompliment de qualsevol d'aquestes obligacions determinarà el seu ingrés immediat a la presó.\nLlarena va ordenar presó eludible amb fiança de 150.000 euros per a la presidenta del Parlament, que va acceptar l'article 155 i va declarar que la independència havia estat simbòlica. A més, el jutge va dictar llibertat sota fiança de 25.000 euros per als altres membres de la Mesa del Parlament Lluís Guinó, Anna Simó, Lluís Corominas i Ramona Barrufet, i la llibertat per a Joan Josep Nuet.\nL'ANC ja havia anunciat que cobriria la fiança tant de Forcadell com dels exmembres de la Mesa del Parlament, que és de 250.000 euros. "La caixa de solidaritat cobrirà les fiances dels membres de la Mesa del Parlament. No esteu sols! Llibertat", ha afirmat l'entitat via Twitter després que es fes pública la decisió del jutge. En una altra piulada, ha afegit: "La presidenta del Parlament de Catalunya dormirà a la presó. El seu crim? Complir el mandat del poble. Llibertat".\nLa presidenta del Parlament va arribar ahir a Alcalá Meco al voltant de la mitjanit en un turisme de color gris escortat per un furgó de la Guàrdia Civil i ha estat gairebé 15 hores a la presó, on segueixen recloses les exconselleres Dolors Bassa i Meritxell Borràs.


48V 100Ah 10Kw Liti iònic LiFepo4 Paquet de bateries per a fabricants i proveïdors d'equips industrials Xina - Xina de fàbrica - KAYO Bateria\n48V 100Ah 10Kw Paquet de bateries de liti Ion LiFepo4 per a equips industrials\nEspecificació dels productes Més fotografies 2. Sobre la nostra línia de producció 3. Sobre la nostra fàbrica KAYO BATTERY, una empresa conjunta de Japó i Xina, va ser fundada el 1999 i completa la transferència de tecnologia des de Japó. KAYO és un fabricant professional de bateries especialitzat en el desenvolupament i ...\n1: tenim tot tipus de certificats per conèixer el màrqueting diferent.\nSi les peces de recanvi no estan completes, truqueu-nos i els detalls de les vostres respostes en un termini de 7 dies,\nUs agrairem que es posi en contacte amb nosaltres si esteu interessat en qualsevol mercaderia que es trobi a la fira.\nLa bateria de liti té una alta tensió de treball, una densitat d'energia, baixa velocitat de descàrrega directa i efecte sense memòria, etc. La bateria de liti es pot fer més fina i més petita. El gruix mínim de la bateria de ions de polímer és de 0,5 mm i es pot convertir en una mida i forma diferents, cosa que millora enormement la flexibilitat del disseny de la bateria, per tal de fer que la bateria amb diferents formes i la capacitat dels productes necessiti\nInclouen il·luminació de led, emmagatzematge d'energia solar, emmagatzematge domèstic, productes de vehicles electrònics, llum de carrer, font d'energia eòlica, font d'alimentació per a SAI i telecomunicacions, central fotovoltaica, etc.\nA: Normalment, de 25 a 32 dies, depèn de la quantitat, el material, el model de cel·la de la bateria, etc., us suggerim que comproveu el temps de lliurament cas per cas.\n5. P: Ofereix el carregador per a la bateria?\nA: Servei sincer\nBenvingut a comprar la qualitat 48v 100ah 10kw ió bateries de liti lifepo4 per a equips industrials de la nostra empresa. Som un dels principals fabricants i proveïdors de bateries a la Xina, a més de donar suport a serveis a l'engròs i un servei personalitzat. Per obtenir més informació, poseu-vos en contacte amb la nostra fàbrica ara.


EL BLOG D'EN JORDI: ALÈ D'AMOR\nÉs un acte d’amor seguir algú pel carrer quan sens alguna cosa especial per ell/a? No us espanteu que de moment encara no m’ha agafat per fer aquestes coses. De pitjors, sí, però aquesta de moment no. Em ve aquesta pregunta al cap després d’haver anat a veure “En la ciudad de Sylvia” y haver escoltat un tema dels Pets que es diu “l’amant que no et toca” que plantegen la qüestió. El film de José Luis Guerin (molt recomanable) planteja altres reflexions més profundes, però ja en parlarem, si s’escau, un altre dia. La persona amb la que he comentat aquest tema em va contestar un tallant “amor aquest comportament?”.\nApropar-se a algú amb la cautela d’un depredador, però amb la bona fe d’una tortuga trobava que era un acte romàntic fins que el seu comentari em va fer dubtar l’opinió inicial. Es tracta de mirar-s’ho des del punt de vista de la víctima. Pensar com es pot sentir algú quan percep a uns metres de distància l’alè d’un estrany que segueix el ritme nerviós que marca el seu cor. Aquell inquietant: qui és aquest? Què em vol fer? Pot ser aterrador. Millor no sentir-ho mai a la pròpia pell. Arribats a una segurament errònia primera conclusió se’n planteja una segona: i dels romàntics clàssics que de la timidesa aguda en fan el seu modus vivendi què en fem en un moment on qualsevol “relació” entre dues persones pot ser llegida, amb bona o mala intenció, com a assetjament?\nPublicat per KURU a dimarts, de setembre 25, 2007\nDues qüestions. La primera és si t'has plantejat mai deixar d'anar a veure pel·lícules que no va a veure mai ningú? No cal que inverteixis en "freaki-culte-bohemi-intel·lectialoide" cada setmana, amb la bufanda que et poses a l'hivern i les ulleres de pasta, ja n'hi ha prou.\nLa segona. El regidor onanista de Palau-Saverdera, entraria dins la classificació de romàntic silenciós?\nPels comentaris sembla evident que coneixes en Curu... però home, això mateix ho pots dir sense l'anonimat. I ets una mica exagerat comparant el que diu en Curu amb lo del Regidor masturbador!\nAh, és cert que en Curu és una mica gafapasta, hehhe, jo recomano aquest fotolog tant divertit que fa broma dels gafapastes:\nUNA QUEIXA I UNA RECOMANACIÓ


MONTSERRAT: Tothom en parla, és el terapeuta que s’ha instal·lat al costat de Correus. Fa més de 25 anys que s’hi dedica, té una llarga carrera professional i unes mans que ho curen tot. Només entrar al local ja tens una sensació de pau que no voldries marxar d’allà! Jo també demanaré hora per a mi... em regalaré una sessió de “cuencos tibetanos” per relaxar-me.\nQUIMETA: Doncs a casa som més de carn i et vaig fer cas: vaig comprar cabrit a Can Valldeoriola i era tendre i boníssim. No va quedar ni una costelleta! També vaig anar a La Perla i hi vaig comprar patés i formatges. No sabia pas quin triar, en tenen de tots els gustos... a més, vaig agafar unes botifarres boníssimes i, amb el que vaig veure, tant una com l’altra ja seran les meves carnisseria i cansaladeria de referència.\nMONTSERRAT: Ostres, hi fan de tot, en aquesta impremta. Mira: targetes, díptics de publicitat, segells pels comerços, cartells... quines idees més bones i creatives!\nMONTSERRAT: I tant, Quimeta! El que et deia... tota una caixa de sorpreses, aquest barri.\nQUIMETA: Això, això... a veure si ens expliquen alguna cosa, que ens agrada tafanejar, oi?\nContinuarà... (més endavant)


El projecte de la nova llar d’infants de Roses, en marxa — Ajuntament de Roses\nEl projecte de la nova llar d’infants de Roses, en marxa\nEl projecte de la nova llar d’infants de Roses, en marxa L’Ajuntament ha delimitat els requisits que ha de complir el nou equipament, el qual s’ha de projectar per a una capacitat inicial d’una setantena de places. http://www.roses.cat/noticies/historic/el-projecte-de-la-nova-llar-dainfants-de-roses-en http://www.roses.cat/@@site-logo/escut.png\nL’Ajuntament ha delimitat els requisits que ha de complir el nou equipament, el qual s’ha de projectar per a una capacitat inicial d’una setantena de places.\nL’Ajuntament de Roses ha adjudicat aquesta setmana al despatx d’arquitectes Villasís i Associats la redacció del projecte de construcció de la segona llar d’infants de la població. Els adjudicataris disposaran a partir d’ara d’un termini de 2 mesos per fer entrega del projecte encarregat.\nLa nova Llar d’Infants es construirà a l’interior del pati del CEIP Vicens Vives i consistirà en una edificació en planta baixa que es preveu tingui unes dimensions aproximades d’uns 600 m2. L’Ajuntament ha delimitat els requisits que ha de complir el nou equipament, el qual s’ha de projectar per a una capacitat inicial d’una setantena de places.\nLa segona llar d’infants de Roses comptarà amb tres aules i els seus serveis annexes (dormitoris, sales de canvi i lavabos), corresponents als cursos de P0, P1 i P2. L’edifici també ha d’incloure una gran sala polivalent apta per a la realització d’activitats com menjador o psicomotricitat, un ampli porxo, un despatx, una sala per al personal, un magatzem i les sales de maquinària i neteja.\nA més de la construcció del nou edifici, el projecte haurà de tenir en compte la urbanització del pati polivalent per a ús propi de la llar, amb la creació d’una zona de jocs infantils i un altre espai arbrat amb zones de sorral. Per últim, es projectarà l’ampliació i reordenació del pati del Vicens Vives, el qual veurà compensada la pèrdua d’espai originada per la llar amb uns terrenys adjacents a l’escola.


Explosió de contagis després de cap d'any i reis: 4.371 casos actius a la Safor - Diari Serpis\nNou record de contagis actius en els últims 14 dies a la Safor amb 4.371, la qual cosa suposa una incidència acumulada de 2.542,71 i un increment des de l’anterior actualització del 62 %.\nGandia, Oliva i Simat per damunt dels 2.500 punts d’incidència acumulada amb risc extrem de contagi, i les poblacions d’Ador amb 7.095, Bellreguard amb 5.815, Benirredrà 3.517 són els pobles on més incidència hi ha de la Safor.\nMalauradament a l’Àrea Sanitària de Gandia s’ha notificat 3 defuncions més que en l’anterior actualització, la qual cosa fa que el nombre total de defuncions a la comarca és de 313 des de l’inici de la pandèmia.\nAfortunadament el nombre de persones vacunades ha fet possible que amb aquesta explosió de contagis la pressió hospitalària s’ha pogut contindre com també les defuncions, cal per tant seguir la política de vacunació i mantindre les distàncies de seguretat i l’ús de la mascareta.\nArticle anteriorNova victòria de l’equip de voleibol Veles e Vents infantil\nArticle següentGandia aprova els pressupostos de 2022 i la plantilla de personal


«Cavar la pròpia tomba» de Montserrat Espallargas, 26è premi Ferran Canyameres de novel·la | Òmnium Cultural\n«Cavar la pròpia tomba» de Montserrat Espallargas, 26è premi Ferran Canyameres de novel·la\nEl passat 28 de juny va tenir lloc una nova edició de la Nit del Misteri, la 29a, que va entregar un total de 7 premis.\nL'escriptora terrassenca Montserrat Espallargas es va emportar el guardó Ferran Canyameres de novel·la amb la seva novel·la «Cavar la pròpia tomba», un relat que sorgeix a partir del darrer conte del seu llibre «Vides de filferro» (editat per Pagès editors), titulat el «Clan de Sa Ràpita», amb el qual va rebre el LII Premi Recvll de Narrativa Joaquim Ruyra.\nLa idea se li va ocórrer quan va llegir que Carme Riera que també havia guanyat el mateix premi que llavors duia el nom de Francesc Puig i Llensa amb el text «Te deix, amor, la mar com a penyora» i que amb el mateix leivomitv va escriure un recull de contes.\nEl premi Ferran Canyameres de narracions curtes se'l va emportar el sabadellenc Xavier Vidal Alemany amb l'obra «El Dilema», premi del qual el jurat destaca l'alt nivell de les obres i les dificultats que ha tingut per decidir un guanyador.\nTambé el jurat del premi de novel·la ha remarcat el nivell de les obres rebudes. Van quedar finalistes dues de les 14 obres presentades i el jurat per la mínima es va decantar per «Cavar la pròpia tomba».\nTant el premi Enric Gall de poesia com el premi Maria Rovira en el nivell de 17-19 anys van quedar deserts per la baixa qualitat de les obres presentades. No va ser així amb el premi Montserrat Oller que una vegada més, en la categoria de 6è, el resultat del jurat va ser tan ajustat que va decidir donar un accèssit a la segona obra per la seva qualitat.\nAquest any, seguint la iniciativa iniciada l'edició anterior, s'ha editat un petit llibret de butxaca amb el recull de totes les obres guanyadores (excepte el premi de novel·la que l'edita Pagès Editors), per donar-lo als premiats i als assistents. L'any passat, per raons de temps, va ser amb la portada en blanc, i per això enguany s'ha proposat un concurs a l'Escola d'Art i Disseny de Terrassa. Montse Gonzàlez és l'autora de la portada guanyadora que, a banda de ser publicada, també ha rebut un obsequi. Aquest és un nou premi que s'establirà en les futures edicions dins la Nit del Misteri.\nL’acte ha comptat amb la presència del regidor de Cultura de l'Ajuntament de Terrassa, Jordi Flores i de la regidora de Ciutadania i Qualitat Democràtica, Meritxell Lluís i els membres de la junta directiva d'Òmnium Cultural Roser Sebastià i Òscar Gimeno. També han assistit a l'acte Montserrat Canyameres i Enric Agut Canyameres, filla i net de Ferran Canyameres, a qui agraïm que hagin pogut acompanyar-nos en aquesta edició.\nCom ja és representatiu a cada Nit del Misteri, el quadre de veus de «Ràdio-Teatre», dirigit per Toni Garrich, ha interpretat un fragment de la darrera novel·la guardonada, 'Tros' de Rafael Vallbona i Sallent.\nA continuació tots els guanyadors de la Nit del Misteri 2017:\nXXVI Ferran Canyameres de novel·la: «Cavar la pròpia tomba» de Montserrat Espallargas de Terrassa\nXXIX Ferran Canyameres de narracions curtes: «El Dilema» de Xavier Vidal Alemany de Sabadell\nXXIII Maria Rovira. Nivell 14-16 anys: «No entenc el perquè» de Lida Casamiglia de l'Escola Tecnos\nXXIII Maria Rovira. Nivell 17-19 anys: Desert\nXVI Montserrat Oller. Nivell 5è de primària: «El misteri de les tres germanes» de Berta Mateu Ramos de l'Escola Tecnos\nXVI Montserrat Oller. Nivell 6è de primària: «L'última rata» d'Ona Siscart Noguer de l'Escola Montcau-La Mola. // Accèssit: «On anem Wally» de Mireia Mestres López de l'Escola Sant Miquel del Pla de Manlleu\nXIII Enric Gall de poesia: Desert\nDisseny de la portada del llibre: Montse González de l'Escola Municipal d'Art i Disseny de Terrassa\nDes de l'any 1986, Òmnium Cultural Terrassa amb la col·laboració de l'Ajuntament de Terrassa, Editorial Pagès i la mútua La Previsió Terrassenca convoquem el premi Ferran Canyameres de novel·la en homenatge a l'escriptor terrassenc i és el premi de novel·la d'intriga més antic dels Països Catalans en el seu gènere i amb la dotació més alta, de 5.500€. Després, a partir del 1990 se li suma el Premi de narracions curtes Ferran Canyameres i actualment inclou també els premis Maria Rovira i Montserrat Oller, destinats a alumnes de primària, secundària i post obligatori, i el premi de poesia Enric Gall. Tots els premis estan relacionats amb el gènere policíac, d'intriga o misteri, menys el de poesia Enric Gall que promou els valors ciutadans.\nLa Nit del Misteri també compta amb la col·laboració de la Casa del llibre, la llibreria La Temerària, IN2 Informàtica Industrial i Rafael Dalmau Editor.


Concerts per a millorar la vida de la infància sud-africana a través de la música | Valencia Extra\nAquest diumenge, l’Auditori de Rafelbunyol serà escenari d’excepció de “Fem música per ells” un espectacle benèfic organitzat per l’ONL Muzukidz en col·laboració amb l’Ajuntament de Rafelbunyol.\nEs tracta de dos concerts, un a les 17 hores i un altre a les 18:30 hores, en els quals actuaran La Primitiva de Rafelbunyol, l’Orquestra CORDES, la Coral Utem i Utem Family i Playtogether de diversos professors i alumnes Suzuki de la Comunitat valenciana.\nL’ONL Muzukidz té com a objectiu alleujar la pobresa proporcionant formació instrumental als joves estudiants de comunitats desfavorides dins de les àrees circumdants de Ciutat del Cap (Sud-àfrica). S’utilitza el mètode Suzuki, que es basa en l’educació del talent des de la primera infància. Aquest procés d’aprenentatge no solament desenvolupa la capacitat intel·lectual, sinó que també se centra en el desenvolupament emocional i el benestar.\nSegons aquesta ONL, l’experiència els ha demostrat que una creixent passió i amor per l’instrument des dels primers anys de la infància desenvolupa estabilitat emocional i autoestima abans de l’adolescència. Açò es converteix en una poderosa eina per a resistir les ofertes en anys posteriors que condueixen a l’autodestrucció que involucra a adolescents en el crim, les drogues,…\nA través d’aquest projecte, també es creen possibilitats per a cercar beques d’estudi, ocupació en carreres musicals i per a compartir experiències amb altres joves desfavorits en el futur.


Torrevieja obre el termini d'inscripció per a l'Escola Municipal d'Estiu 2022\nL'Escola d'Estiu es desenvoluparà des de l'1 de juliol fins al 31 d'agost als centres escolars Salvador Ruso, Gratiniano Baches i Acequión.\nEl regidor de Benestar Social de l'Ajuntament de Torrevieja, Tomàs Ballester, informa que l'Escola d'Estiu Municipal 2022 es desenvoluparà des de l'1 de juliol fins al 31 d'agost als centres educatius CEIP Salvador Ruso, CEIP Gratiniano Baches i CEIP Acequión, per a tots els nens que el curs 2021/2022 hajan estat escolaritzats en Educació Infantil o Primària, empadronats a Torrevieja o el pare / mare / tutor estigua empadronat al municipi.\nS'han ofert un total de 315 places d'activitats lúdico-esportives i 270 places de menjador. El termini d'inscripció s'inicia demà dijous, 19 de maig, fins al proper 6 de juny (o fins a cobrir places), i s'haurà de fer a través de Seu Electrònica (www.torrevieja.es) oa l'oficina de Registre (PROP) amb cita prèvia.\nL'Escola d'Estiu es desenvoluparà amb un horari de 09 fins a 00 hores i l'horari d'entrada per al servei “Madrugadores” a les 14 hores. per a pares que comencin el seu horari laboral abans de les 9 hores, i la eixida per al servei de menjador a les 00 hores. Es podrà optar per lopció mensual o quinzenal, havent de notificar-ho a lhora de realitzar la inscripció (tant pel mes de juliol com el mes dagost). L'empresa adjudicatària del servei és AUCA, Projectes Educativus, SL\nMES QUINZENA PLACES SUBVENCIONADES\nESCOLA 140,70€ 70,35€ 50,00€\nMENJADOR 155,65€ 77,83€ 25,00€\nPodran sol·licitar plaça subvencionada aquelles famílies amb ingressos igual o inferior a l'IPREM mensual fixat en 564,90 € / per càpita durant els mesos de març, abril i maig, quedant els preus en 50 € per al mes complet i de 25 € per a la quinzena, amb dret a esmorzar + activitat + dinar, és a dir, des de les 9:00 fins a les 15:30 hores.\nPer a aquelles famílies usuàries dels serveis Socials municipals podran realitzar l'activitat sense cap cost, prèvia valoració tècnica de cada sol·licitud i sempre que compleixin els requisits econòmics establerts en la normativa actual.\nPer a aquells infants que es trobin en acolliment familiar, amb resolució corresponent d'organisme competent, esta activitat es realitzarà sense cap cost, independentment dels ingressos econòmics de la família acollidora.\n– Dotar els participants de recursos per ocupar l'oratge lliure de forma activa, crítica i constructiva.\n– Donar resposta a les necessitats familiars en èpoques de descans escolar, façalitant un espai on els i les participants es relacionin amb altres del seu entorn proper.\n– Afavorir la investigació i la curiositat del nen i la nena, a través de la seua participació activa en totes les tècniques i activitats proposades.\n– Utilitzar una temàtica atraient per als i les participants\n-8:30 Espai Concília (opcional i segons millora)\n-9:00 Acollida dels participants – Assemblea\n-9:30- 1a Activitat: ambientació, gran joc esportiu, contes, històries, expressió corporal, ball, jocs tradicionals i interculturals…\n-11:00- 2ª Activitat: taller de manualitats i reciclatge, jocs cooperatius, taller de teatre, taller de música, taller de cançons en diversos idiomes,…\n-12:00 jocs d'aigua i refrescants\n-13:15- 3a Activitat: tècniques de relaxació, jocs de taula, escacs, conta contes.\n-13:50 Recollida i preparació per a la eixida o per entrar al MENJADOR a les 14 hores fins a les 15,30 hores.\nActivitats extra: 1 eixida-excursió al Parc Lo Albentosa o Parc de la Nacions o Piscina Municipal, cada mes.


Linedance Country: Ten Rounds # 2a Workshop SHTBA\nTen Rounds # 2a Workshop SHTBA\nAutor/a: Yvonne Anderson & Gail Fleming\n1-4. Fem 2 puntades endavant amb la dreta i coaster step amb la dreta\n5-8. Fem 2 puntades amb l’esquerra i coaster step amb l’esquerra\n9-12. Creuem la dreta per davant de l’esquerra, balanceig enrera, descreuem la dreta fent 1/4 de volta cap a la dreta i creuem l’esquerra per davant de la dreta\n13-16. Punta dreta darrere i volta i 1/4 cap a l’esquerra\n17-20. Coaster step amb la dreta i txa txa txa cap endavant amb l’esquerra\n22-24. Dreta davant, 1/2 volta, puntada amb l’esquerra, coaster step\n25-28. Dreta cap a la dreta, esquerra cap a l’esquerra, dreta al davant, esquerra al darrere\n29-32. Dreta cap a la dreta, esquerra davant, punta dreta darrere i 1/4 de volta cap a la dreta\nEtiquetes de comentaris: 32, 4, Gail Fleming, Yvonne Anderson


La Biblioteca l’Espill acull el pròxim 30 de juny la presentació d’una novel•la històrica que transcorre a Callosa d’en Sarrià : Ajuntament Callosa d'en Sarrià\nInici » Cultura » La Biblioteca l’Espill acull el pròxim 30 de juny la presentació d’una novel•la històrica que transcorre a Callosa d’en Sarrià\nLa Biblioteca l’Espill acull el pròxim 30 de juny la presentació d’una novel•la històrica que transcorre a Callosa d’en Sarrià\nprensa | 26 juny, 2017\nDivendres que ve, 30 de juny, a les 20.00 hores, es presentarà en la Biblioteca Municipal l’Espill la novel·la històrica ‘Entre moros, cristianos y corsarios’, de Francisco Requena Amoraga, la trama de la qual transcorre a Callosa d’en Sarrià durant el segle XVI.\nLa novel·la aborda la difícil convivència de musulmans i cristians en l’antic regne de València i la defensa d’aqueix litoral davant dels corsaris nord-africans. La novel·la gira entorn de dos xiquets musulmans, Hassán i Qasim, nascuts a l’aljama de la vila de *Callosa d’a Sarrià. Allí, en un lloc un poc apartat de la costa on la vida transcorre de manera anodina i aparentment mai ocorre res, coneixeran la subjecció a la societat cristiana dominant, l’activitat intensa i azarosa que es desenvolupava a la costa a poques llegües d’allí i la bogeria fratricida que va assotar el regne durant la revolució de les Germanies el 1521, que acabarà per aconseguir la pacífica comunitat mudèjar de Callosa i la portarà per una espiral de violència d’incert final.\nEstem davant d’una obra literària que, amb estricte rigor històric fruit d’una profunda recerca i documentació sobre el tema, posa en relleu la necessària i, al mateix temps, difícil coexistència entre cristians i musulmans en un perillós i agitat territori de frontera. En la novel.la, el treball quotidià de la gent senzilla es combina amb els seus particulars i oposades lleialtats ideològiques i religioses i amb una acció trepidant que traslladarà el lector al Segle XVI.\nLa novel·la és un al·legat en favor de la convivència pacífica, del respecte i l’acostament de les civilitzacions que es produeix amb el mutu coneixement d’aquestes i, en definitiva, una vibrant aventura que sens dubte atraparà el lector quasi des del seu inici.\nFrancisco Requena Amoraga, natural d’Albacete però establit a Elx, és llicenciat en Geografia i Història per la Universitat d’Alacant, és especialista en Història Moderna, particularment en la història del Mediterrani durant els segles XVI i XVII, la qual cosa ha motivat que centrara el seu interès literari en la pugna que durant aqueixes dues centúries es va mantenir entre els dos grans blocs políticoreligiosos del moment: la Monarquia Espanyola, d’una banda, i l’Imperi Otomà i els seus aliats nord-africans, per l’altra.\nL’acte serà presentat per Joaquín Ronda Pérez i la regidoria de Cultura sortejarà tres exemplars entre els assistents.\n« Urbanisme inicia la reparació de les filtracions d’aigua en el Passeig Vicent Berenguer i Llopis\nSergi Ivars, alumne de l’IES Callosa d’en Sarrià, aconsegueix dos esments d’honor en la XXVIII Olimpíada Matemàtica d’ESO »


L'Ajuntament reforçarà el curs que ve l'educació emocional a les escoles - Línia Sants\nL’Ajuntament reforçarà el curs que ve l’educació emocional a les escoles\nAnna Utiel|2021-04-28T10:11:38+02:0028 abril 2021|Barcelona|Línia Sants\nFins a 81 centres educatius comptaran amb un educador emocional a partir del curs vinent. Foto: Ajuntament\n“Al principi, ho vèiem amb una mica de reticència, no sabíem com s’aplicaria. Ara ens hem adonat que és essencial”. És l’opinió que té sobre la incorporació dels educadors emocionals als centres educatius el director d’una escola que ja fa quatre cursos que compta amb aquesta figura. Toni Alonso està al capdavant del col·legi Mare de Déu de Montserrat d’Horta-Guinardó, un dels 27 de Barcelona on es van introduir els educadors emocionals entre els anys 2016 i 2020, en el marc del Pla de barris.\nVeient l’èxit de la iniciativa, i tenint en compte que la pandèmia ha afectat negativament la salut mental d’infants i adolescents, l’Ajuntament i el Consorci d’Educació de Barcelona han anunciat que, a partir del curs que ve, els educadors emocionals arribaran a 81 centres, el triple que fins ara.\n“Aquesta és una molt bona notícia. És important que les institucions posin el focus en la salut mental”, diu la pedagoga Silvia Marín, educadora emocional de l’escola Mare de Déu de Montserrat des del novembre. Quan, fa gairebé mig any, va arribar al centre, de seguida va notar que aquesta escola feia temps que treballava l’educació emocional. “Em vaig trobar una escola on els mestres prioritzaven el benestar dels infants, l’equip directiu estava molt conscienciat i els alumnes eren molt receptius. Em va sorprendre que hi hagués tanta sensibilitat”, reconeix Marín. Qui ha viscut en primera persona aquesta evolució durant quatre cursos ha estat el director. “Es nota moltíssim: hi ha salut emocional al centre”, celebra Alonso.\nL’educador emocional ensenya als més petits a “identificar i verbalitzar els sentiments”\nMÉS ENLLÀ DEL “QUÈ TAL”\nEls educadors emocionals atenen casos concrets quan cal, però la seva funció principal es fa amb tota la classe. El seu objectiu, a més de prevenir possibles problemes, és fomentar el desenvolupament emocional d’alumnes i mestres.\nAmb els més petits, a parvulari, es treballa “la psicomotricitat i l’expressió emocional”, explica Marín, que afegeix que, en aquestes edats, el primer pas és aprendre a “identificar i verbalitzar els sentiments”. De fet, amb els més grans la finalitat no canvia tant, però sí les dinàmiques. “Amb els grups des de primer fins a sisè, els dilluns comencem explicant com ha anat el cap de setmana (parlant d’emocions, és clar) i els divendres acabem fent una assemblea per comentar i resoldre el que hagi passat durant la setmana”, detalla Marín. Per a l’educadora, un concepte molt important és “l’alfabetització emocional”, que permet anar “més enllà de dir si estem bé o malament”.\nELS MESTRES TAMBÉ APRENEN\nEls professors també són en certa manera alumnes de l’educadora emocional, que els ensenya a entendre millor els infants, i sembla que, a l’escola Mare de Déu de Montserrat, disposar d’aquesta figura durant els últims anys està donant els seus fruits. “Són mestres que, si han d’aturar una classe per resoldre un conflicte entre alumnes, ho fan”, valora Marín.\nPer a Alonso, com a director però també com a professor, el perfil d’un especialista emocional és imprescindible a escoles i instituts. “Primer es va dir que cada escola en tindria un de forma temporal, però ha quedat clar que hi ha de ser sempre”, afirma. I, per la seva banda, l’educadora es mostra disposada a quedar-s’hi: “Aquesta feina és un regal”.


biblioteca – Col·legi Parroquial D. José Lluch\nRuta per Alboraya, 1er de Primària\nEl dilluns 16 de febrer els alumnes de 1er de Primària vam fer una ruta pel nostre poble, descobrint com de diferents són les cases de la part antiga en comparació de les dels barris nous. També ens varen rebre els venedors i venedores del Mercat Municipal: qué bona pinta tenia tot!\nA més a més, aconseguirem visitar la Biblioteca amb molt de silenci i amb la promesa de tornar amb els pares i gaudir d’una vesprada sencera llegint contes.\nDe tornada al col·legi ens trobarem amb l’Ajuntament i les seues banderes i…com no: El Musical! On molts de nosaltres estem estudiant música.\nQué bé ho passarem i de segur que tornem a repetir aquesta experiència!


Antil·lis de muntanya – El medi natural del Bages\nÍndex d'espècies » Plantes amb llavor » Dicotiledònies » Papilionàcies (= Fabàcies) »\nAntil·lis de muntanya\nL’antil·lis de muntanya (Anthyllis montana) és una mata petita de la família papilionàcies, característica de les carenes de roca calcària. Es distribueix al Pirineu i al Prepirineu, als Ports de Tortosa-Beseit i Morella i a altres muntanyes italianes i balcàniques. Al Bages manté una única localitat coneguda, Montserrat, on l’hem trobat als cims de Sant Jeroni i del Montgròs.\nL’antil·lis de muntanya es reconeix per les fulles imparipinnades, compostes de molts folíols el·líptics petits, tots de la mateixa mida. Les flors s’agrupen en un glomèrul portat per un peduncle alt que sobresurt de la mata de port reptant. Aquestes flors tenen el calze molt pilós i els pètals de tons vermellosos i rosats. El llegum és petit, amb només una llavor.\nLa presència de l’antil·lis de muntanya a uns pocs cims de Montserrat, aïllada de la resta de població, és sens dubte una singularitat biogeogràfica del massís de Montserrat. En canvi, la vulnerària (Anthyllis vulneraria ssp. font-queri), una espècie del mateix gènere que es diferencia pel folíol terminal més gros i per no tenir la vocació muntanyenca tan marcada, està molt més ben distribuïda i manté una població gran al Bages.\n[foto Jordi Badia]\nCategories La vida a les roques


El PP de Castelló escandalitzat per l'actuació de Pepet i Marieta ~ EbreDigital.cat\nRedacció Ebredigital.cat2018-12-17T14:04:26+01:0017 de Desembre de 2018|Cultura|Política| Ulldecona|Castelló per la Llengua, Compromís, Les Normes de Castelló, Pedro Sánchez, Pepet i Marieta, PP de Castelló, Procès independista, PSPV|0 Comentaris\nEls actes organitzats aquest dissabte la nit per ‘Castelló per la Llengua”, amb el beneplàcit de l’Ajuntament de la població castellonenca per a commemorar el vuitanta-sisè aniversari de la signatura de “Les Normes de Castelló“, han despertat la polèmica en l’actuació del grup ebrenc “Pepet i Marieta“.\nEl Partit Popular ha censurat una “exaltació de l’independetisme català” i el colofó a l’actuació del grup de pop-rock català ulldeconenc on el cantant Pep Bordes va fer el seu típic acte de quedar-se nu dalt l’escenari ho van catalogar de “groller i radical“.\nLa portaveu del grup municipal popular, Begoña Carrasco, va denunciar que el PSPV i Compromís “hagen convertit la Plaça Major, la de tots els castellonencs, en una sucursal de la Catalunya de Quim Torra independentista i radical. Exigim explicacions a l’alcaldessa de la ciutat Amparo Marco”. A més sentenciava la popular que “en teoria era un acte per a promocionar l’us del valencià, però ha acabat mostrant la verdadera cara i com pensen qui estan darrera de tots aquests esdeveniments, que són utilitzats com un pas més en l’estratègia de catalanitzar la ciutat i atacar el marc de la constitucionalitat i de la convivència de tots els castellonencs”. “Compromís s’encarrega dels montatges dels actes i el partit socialista calla i otorga, sent la mateixa estratègia que Pedro Sànchez aplica des de que es va instal·lar a la Moncloa. El mateix que passa a nivell nacional està ocurrint a la nostra ciutat, a una escala local”, afegia Carrasco.\n“La cosa va anar degenerant i va ser pitjor per la nit, amb l’actuació d’un grup musical el qual el seu líder va acabar despullant-se de forma integral. L’alcaldessa Amparo Marco ha amagat el portal de Belén i ha desterrat les casestes del mercat d’hivern per a convertir la plaça Major de Castelló en la plaça de Vic. Castelló no és això ni volem això per a Castelló”, argumentava la líder popular.\nLes rèpliques no han tardat en sortir a la llum pública i un portaveu de Castelló per la Llengua ha admès que el cantant durant la seua actuació es va quedar nu però “s’emmarca en la seua llibertat d’expressió artística“, va precisar.\nD’altra banda el grup d’Ulldecona s’ha limitat a repiular un twuit:\nEl PP de Castelló denuncia… Bé, millor llegiu el comunicat perquè m'estic pixant. No sabia que a Vic la gent anava despullada xDDD pic.twitter.com/mN1JZjmRdA\n— La figa ta tia 🎗 (@Redeula) December 16, 2018\nMoment de l’actuació de dissabte la nit a Castelló:


Advocats europeus qüestionen que el judici al procés sigui just\nL'associació Advocats Europeus Demòcrates ha qüestionat que el judici sobre al procés sigui just i ha demanat la llibertat dels presos. L'entitat ha celebrat la seva assemblea general a Madrid i ha emès un comunicat sobre la vista que comença dimarts, advertint que no s'estan complint totes les garanties processals.\nL'Associació argumenta que no hi ha hagut suficient temps per preparar la defensa. També mostra la seva preocupació per la interpretació que es fa de la violència, i avisa que qualsevol condemna pot suposar una violació del Conveni Europeu de Drets Humans. L'associació enviarà observadors internacionals de diferents països europeus.\nJudici al procés Universitats per la República anuncia accions contra el judici al procés Cèlia Forment i Bori


FGV caça 14.670 viatgers sense bitllet en les línies del metro i del tramvia de València\nD’ells, 8.254 hauran d’abonar una multa de 50 euros, mentre que la resta van pagar a l’instant un suplement de 10 euros.\nEl 2016, els controls duts a terme per agents d’FGV van permetre sol\_·licitar el títol de transport a un total de 198.941 usuaris, la qual cosa dóna un índex de frau del 2,2%.\n09/04/2017 - 00:07h\n"Ens posem amb els agents de seguretat i amb la Policia Autonòmica als dos caps de l’andana i sol·licitem el bitllet a tots els que ixen del tramvia i també als viatgers que hi van dins; alguns ja els coneixem, perquè els hem pillat més d’una vegada viatjant sense bitllet".\nAixí ha explicat un dels interventors de Ferrocarrils de la Generalitat Valenciana (FGV) la seua manera d’actuar per a aconseguir controlar aquells viatgers que es colen sense pagar el bitllet corresponent.\n"Alguns són menors d’edat i, quan passa això, la policia se’n fa càrrec i o bé els porten al col·legi si és en hores de classe o a la comissaria, on avisen els pares perquè se’n facen càrrec", ha afegit aquest interventor a eldiariocv.es, que ha observat in situ un d’aquests controls.\nMetrovalencia va tancar l’any passat l’exercici amb un índex de frau del 2,2%. Aquest percentatge representa la mitjana dels viatgers que accedeixen sense bitllet a la xarxa d’FGV a València i la seua àrea metropolitana.\nFonts de l’empresa pública han explicat a eldiariocv.es que aquesta dada resulta del nombre de controls que es duen a terme de manera periòdica als viatgers del metro i del tramvia, que el 2016 van ascendir a 62,3 milions, un 3,2% més que el 2015.\nAixí, les mateixes fonts han informat que, el 2016, els diferents controls duts a terme per agents d’FGV van permetre sol·licitar el títol de transport a un total de 198.941 usuaris.\nAquest tipus d’intervencions planificades se sumen a les que fa el personal de l’empresa de manera habitual en les diferents estacions i trens de Metrovalencia.\nEl 2015, es va arribar a un índex de frau del 2,4%, mentre que en els controls es van fer 195.104 intervencions.\nEls controls efectuats assenyalen que el frau és més elevat en les línies de superfície, com el tramvia o les línies 1 i 2.\nEn aquestes línies l’índex de frau supera el 3%, mentre que en les línies amb més part de recorregut en subterrani, com la 3, 5, 7 i 9, és inferior a l’1%.\nCom a resultat d’aquestes comprovacions, el 2016 es van imposar un total de 14.670 sancions, de les quals 8.254 corresponen a multes de 50 euros, que tenen un descompte del 60% sobre l’import total de la quantitat a pagar, sempre que efectuen el pagament en el termini de 15 dies.\nLa resta de les sancions imposades, 6.413, corresponen a suplements emesos de 10 o 20 euros, que els paga a l’instant el viatger.\nLes sancions imposades per FGV han permés recaptar 117.190 euros el 2016, quantitat a què cal sumar les multes pendents de cobrament o que estan en procés judicial. En el cas de no fer efectiu el pagament en el temps establit, FGV presenta la denúncia corresponent per estafa.\nLes penes imposades consisteixen, habitualment, en el pagament d’una indemnització, i també a les multes pertinents d’acord amb el codi penal. En algun supòsit s’ha establit prohibició d’accés als trens de la mateixa entitat, segons han assegurat des d’FGV.\nLes mesures contra el frau de Metrovalencia comprenen diferents accions organitzatives i tècniques, com la promoció de targetes mensuals i títols de llarga durada, mitjançant tarifes de baix cost i concertades, especialment a través de convenis amb entitats públiques i associacions; així com l’increment de la disponibilitat d’expenedores automàtiques de títols de viatge en les estacions i de les cancel·ladores en baixadors.\nEn els últims anys s’ha incrementat el servei d’intervenció en línies tramviàries i de metro en exterior, vinculat a objectius concrets, gestionat directament per les línies del metro i del tramvia.\nA més, membres de la Policia de la Generalitat acompanyen de manera habitual els agents d’FGV que duen a terme controls per a detectar persones que viatgen sense bitllet.